ΓΝΩΜΗ ΤΗΣ ΕΠΙΤΡΟΠΗΣ σχετικά με τις τροπολογίες που προτείνει το Ευρωπαϊκό Κοινοβούλιο για την κοινή θέση του Συμβουλίου σχετικά με μια πρόταση ΟΔΗΓΙΑΣ ΤΟΥ ΣΥΜΒΟΥΛΙΟΥ για τα έγγραφα κυκλοφορίας οχημάτων με κινητήρα και των ρυμουλκουμένων τους

(υποβλήθηκε από την Επιτροπή σύμφωνα με το άρθρο 189 Γ, στοιχείο δ) της συνθήκης ΕΚ)

ΓΝΩΜΗ ΤΗΣ ΕΠΙΤΡΟΠΗΣ σχετικά με τις τροπολογίες που προτείνει το Ευρωπαϊκό Κοινοβούλιο για την κοινή θέση του Συμβουλίου σχετικά με μια πρόταση ΟΔΗΓΙΑΣ ΤΟΥ ΣΥΜΒΟΥΛΙΟΥ για τα έγγραφα κυκλοφορίας οχημάτων με κινητήρα και των ρυμουλκουμένων τους

1. ΙΣΤΟΡΙΚΟ

Ημερομηνία αποστολής της πρότασης στο Ευρωπαϊκό Κοινοβούλιο και το Συμβούλιο // 2 Ιουνίου 1997 (1)

(1) ΕΕ C 202, 02.07.1997, σ. 13.

Ημερομηνία της γνώμης της ΟΚΕ // 29 Οκτωβρίου 1997 (2)

(2) ΕΕ C 19, 21.01.1998, σ. 17.

Ημερομηνία της γνώμης του Ευρωπαϊκού Κοινοβουλίου σε πρώτη ανάγνωση // 28 Μαΐου 1998 (3)

(3) ΕΕ C 195, 28.05.1998, σ. 11.

Ημερομηνία της πρότασης τροποποίησης της Επιτροπής // 07 Αυγούστου 1998 (4)

(4) ΕΕ C 301, 30.09.1998.

Ημερομηνία έκδοσης της κοινής θέσης // 27 Οκτωβρίου 1998 (5)

(5) Έγγραφο 11408/1/98 + ADO 1.

Ημερομηνία θέσπισης της γνώμης του Ευρωπαϊκού Κοινοβουλίου σε δεύτερη ανάγνωση // 25 Φεβρουάριος1999

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Τα έγγραφα κυκλοφορίας οχημάτων με κινητήρα και των ρυμουλκουμένων τους εκπονούνται από τα κράτη μέλη και διαφέρουν ευρύτατα από το ένα στο άλλο.

Σε διεθνές επίπεδο, οι μόνες διατάξεις που σχετίζονται με τα εν λόγω έγγραφα περιέχονται στη σύμβαση της Βιέννης για την οδική κυκλοφορία και καλύπτουν μίνιμου περιεχόμενο του πιστοποιητικού κυκλοφορίας που δίνει τη δυνατότητα στο όχημα να εκτελεί διεθνείς μεταφορές.

Εννιά κράτη μέλη υπέγραψαν και κύρωσαν τη Σύμβαση, τέσσερα κράτη μέλη την υπέγραψαν αλλά δεν την κύρωσαν και δύο κράτη μέλη και η Κοινότητα δεν την έχουν υπογράψει.

Επομένως, αφού με τη σύμβαση της Βιέννης προβλέπεται μόνο ένα μίνιμου στοιχείων που πρέπει να αναγράφονται στο πιστοποιητικό και δεδομένου ότι η Σύμβαση δεν ισχύει σε όλα τα κράτη μέλη, επιβάλλεται να προβλεφθούν εναρμονισμένοι κανόνες σε κοινοτικό επίπεδο.

3. ΠΕΡΙΕΧΟΜΕΝΟ ΤΩΝ ΤΡΟΠΟΛΟΓΙΩΝ ΤΟΥ ΚΟΙΝΟΒΟΥΛΙΟΥ ΣΕ ΔΕΥΤΕΡΗ ΑΝΑΓΝΩΣΗ

Το Κοινοβούλιο προτείνει δύο ταυτόσημες τροπολογίες:

Τροπολογία 1.

Να προστεθεί στον πίνακα προαιρετικών στοιχείων που περιέχεται στο παράρτημα Ι, μέρος VI, με τον κωδικό E η φράση «το όχημα είναι εφοδιασμένο με αφανείς αναγνωριστικές ενδείξεις».

Τροπολογία 2.

Στον πίνακα προαιρετικών στοιχείων που περιέχεται στο παράρτημα ΙΙ, μέρος VI, με τον κωδικό E, να προστεθεί η φράση «το όχημα είναι εφοδιασμένο με αφανείς αναγνωριστικές ενδείξεις».

4. ΓΕΝΙΚΑ ΣΥΜΠΕΡΑΣΜΑΤΑ

Οι δύο τροπολογίες έχουν σχέση με κρυφές ενδείξεις ασφαλείας, αόρατες σε γυμνό οφθαλμό, οι οποίες τοποθετούνται σε ορισμένα εξαρτήματα ορισμένων μοτοποδηλάτων. Αν ένας αστυνομικός σταματήσει κάποιο μοτοποδήλατο που υποψιάζεται ότι είναι κλεμμένο και ότι φέρει πλαστές πινακίδες κυκλοφορίας και αν διαθέτει τον απαραίτητο εξοπλισμό έρευνας, μπορεί να διαβάσει τους εν λόγω κωδικούς και κατ’ αρχήν να ελέγξει αν αντιστοιχούν στο όχημα που περιγράφεται στο έγγραφο κυκλοφορίας. Ωστόσο υπάρχουν ορισμένα προβλήματα με το σύστημα αυτό: 1) ο αστυνομικός πρέπει να γνωρίζει ποιές ενδείξεις ασφαλείας αντιστοιχούν σε ποιό όχημα και αυτό δεν φαίνεται στο πιστοποιητικό κυκλοφορίας. 2) Δεν είναι εφοδιασμένα όλα τα οχήματα με ενδείξεις ασφαλείας. 3) Οι ενδείξεις δεν είναι τυποποιημένες ούτε ως προς την εμφάνιση ούτε ως προς το σημείο εντοπισμού. 4) Πολύ λίγες αστυνομικές υπηρεσίες είναι εξοπλισμένες με μηχανήματα έρευνας. Επομένως, αν και ο σκοπός των τροπολογιών είναι να περιοριστούν οι κλοπές οχημάτων, πράγμα το οποίο η Επιτροπή υποστηρίζει έντονα, ωστόσο το μέτρο έχει περιορισμένη πρακτική σημασία.

Κατά συνέπεια η Επιτροπή απορρίπτει τις τροπολογίες του Κοινοβουλίου (βλέπε παράρτημα).

ΠΑΡΑΡΤΗΜΑ I

Κοινή θέση του Συμβουλίου // Τροπολογίες του Κοινοβουλίου

(Τροπολογία 1)

Παράρτημα I, τμήμα I, μέρος VI, σημείο E, (νέο)

// E) Το όχημα είναι εφοδιασμένο με αφανείς αναγνωριστικές ενδείξεις

(Τροπολογία 2)

Παράρτημα ΙI, τμήμα ΙI, μέρος VI, σημείο E, (νέο)

// E) Το όχημα είναι εφοδιασμένο με αφανείς αναγνωριστικές ενδείξεις